På grunn av koronaviruspandemien måtte hvert deltakerland i Eurovision Song Contest levere et liveopptak av sitt bidrag, såkalt live-on-tape. Nødopptaket skulle brukes dersom pandemien gjorde det umulig for deltakerne å reise til Rotterdam, eller om sykdom gjorde at artisten måtte i karantene eller isolasjon under konkurransen. Dette gjorde det mulig å gjennomføre Eurovision Song Contest, uansett hvordan smittesituasjonen var under finalen.